钦定古今图书集成/明伦汇编/氏族典/第549卷 > 《廖用贤尚友录》 > 叶味道
## 钦定古今图书集成/明伦汇编/氏族典/第549卷 > 《廖用贤尚友录》 > 叶味道

按《宋史叶味道传》：味道，初讳贺孙，以字行，更字知道，
温州人。少刻志好古学，师事朱熹，试礼部第一，登嘉
定十三年进士第，调鄂州教授。理宗访问熹之徒及
所著书，部使者遂以味道行谊闻。差主管三省架阁
文字，迁宗学谕，轮对，迁著作佐郎而卒。所著《四书说》
《大学讲义》《祭法》《宗庙庙享郊社外传》《经筵口奏》《故事
讲义》。